100 кітап: Қазақ студенттері озық білімді ана тілінде алуға мүмкіндік алды - Абай атындағы ҚазҰПУ ректоры
DATE: 02:14, 14 Сәуір 2018 | GMT +5
TITLE: 100 кітап: Қазақ студенттері озық білімді ана тілінде алуға мүмкіндік алды - Абай атындағы ҚазҰПУ ректоры
URL: https://kaz.inform.kz/news/100-kitap-kazak-studentteri-ozyk-bilimdi-ana-tilinde-aluga-mumkindik-aldy-abay-atyndagy-kazupu-rektory_a3218663/
META: DATE: 02:14, 14 Сәуір 2018 | GMT +5
TOTAL WORDS: 125
AUTHOR(S):
TEXT: Оның айтуынша, Елбасының «Рухани Жаңғыру: болашаққа бағдар» мақаласы аясында гуманитарлық білім саласын дамытуға аса үлкен мән берілген. «Қазақстан студенттеріне әлемдегі ең үздік әрі озық білім тәжірибелерімен дайындалған оқу құралдарын қазақ тілінде оқуына мүмкіндік туып отыр. Бұл 18 оқулық әлемде ең көп сұранысқа ие болған, бірнеше мәрте басылып шыққан оқулықтар. Бұл оқулықтар біздің студенттеріміз бен ұстаздарымызды әлемдік ғылым-білім кеңістігіне жақындата түсері сөзсіз. Бүгінде заман талабымен туындаған оқулықтарға қазақ студенттерінің қолы жетіп жатқаны үлкен мәселе. Бұл әлбетте, жооларда гуманитарлық білімнің дамуына ерекше үлес қосады», - деді Такир Балықбаев. Оның айтуынша, Абай атындағы қазақ ұлттық педагогикалық университеті тарапынан бірқатар оқулық аударуға ұсынылған. «2017 жылғы психология, экономика, философия саласынан бірнеше оқулық аударуға ұсынылған болатын. Оның ішінде педагогика саласындағы оқулықтар биыл аударылып, қолға тиеді деген үміттеміз», - деді Т. Балықбаев
